《秦淮》
宋代·马之纯

城中那有大川行，惟有秦淮入帝城。
十里牙樯并锦缆，万家碧瓦与朱甍。
船多直使水无路，人闹不容波作声。
流到石头方好去，望中渺渺与云平。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。